У складу са уговорима о додели наменских бесповратних средстава потписаним између Универзитета Метрополитан и националне Фондације Темпус у оквиру ERASMUS+ програма мобилности KA131 (2022-1-RS01-KA131-HED-000067869),Универзитет Метрополитан објављује

**Конкурс за мобилност наставног особља за „Летњу школу s(M)ART skills: Summer Marketing School“ у организацији ACADEMIA, Словенија, Марибор.**

**Конкурс је отворен до 31. маја 2023. године, а могу се пријавити запослени на Универзитету и свим факултетима Универзитета у Нишу, и то за**

* **мобилност наставног особља у сврху држања наставе** (Stаff Mobility for Teaching – **STA**)

**Активност држања наставе** омогућава наставном особљу Универзитета Метрополитан да изводи наставу на партнерској институцији у иностранству у складу са програмом Летње школе. Коришћење средстава програма Erasmus+ за финансирање мобилности у сврху рада на научним пројектима или учешћа на научним скуповима **није дозвољено**.

**Број сати држања наставе/стручног усавршвања -** Сходно правилима програма Erasmus+, учесник мобилности у сврху држања наставе мора на партнерској институцији одржати најмање 8 сати наставе недељно (8 сати наставе је обавезно и ако мобилност траје мање од недељу дана, а ако мобилност траје дуже од недељу дана, онда минималан број сати наставе у непуној недељи мора бити сразмеран броју дана у току те недеље). Ако се држање наставе комбинује са стручним усавршавањем, онда се обавеза држања наставе смањује на 4 сата недељно. У оквиру мобилности за стручно усавршавање је такође обавезно спровести радне активности у трајању од 8 сати недељно.

**Трајање мобилности -** Трајање финансиране мобилности наставног и ненаставног особља Универзитета Метрополитан ограничено на **највише 5 радних дана**, уз могућност да учеснику буду одобрена и **до** **2 додатна дана за путовање** (1 дан пре почетка и/или 1 дан по завршетку активности). Учесницима ће по правилу бити одобраван 1 додатни дан за путовање, а изузетно, уколико се мобилност спроводи на веома удаљеној дестинацији, Комисија може предложити да учеснику буду одобрена 2 дана за путовање.

**Услови учешћа на конкурсу**

1. На конкурс за мобилност наставног особља могу се пријавити само лица запослена Универзитета Метрополитан.

2. Учесник конкурса је обавезан да обезбеди одобрење учешћа у мобилности, потписано од стране декана, односно ректора.

3. Учесник конкурса је обавезан да благовремено преда комплетну документацију тражену конкурсом. Непотпуне и закаснеле пријаве ће бити одбачене.

4. Учесници су дужни да самостално контактирају колеге, односно чланове наставног или административног особља одговарајућих факултета, департмана, служби или других организационих јединица на партнерским институцијама и да са њима договоре планове држања наставе/рада, начин и методологију спровођења наставе или усавршавања, као и датуме и трајање боравка. План наставе/рада мора бити одобрен и потписан барем од стране контакт особе са одговарајућег департмана, факултета или службе на прихватној институцији.

5. Учесник конкурса је обавезан да влада страним језиком на коме ће бити извођена настава или обављено стручно усавршавање.

6. Број запослених којима ће Универзитет Метрополитан одобрити финансијску подршку из средстава пројекта су одређена планом Летње школе чије су потребе један наставник за држање наставе.

7. Дозвољена је само једна пријава по учеснику. Ако неко од учесника конкурса пошаље више од једне пријаве, биће разматрана само пријава која је прва примљена.

8. Пријаве кандидата чије мобилности одобрене по неком од претходних конкурса нису реализоване неће бити разматране на овом конкурсу.

**Важне информације и напомене о учешћу на конкурсу**

1. Од кандидата се захтева да пажљиво и у целости прочитају текст конкурса, као и Упутство за припрему и слање пријавне документације ([Линк 1](file:///C:\Users\PC\Downloads\LInk%201-Uputstvo_za_pripremu_dokumentacije-25-2.docx)).

2. Кандидати треба да проучи план рада Летње школе институције која је организатор са којом Универзитет Метрополитан има потписан међуинституционални уговор за мобилност.

3. Пријава мора да садржи следећу неопходну документацију:

* Уредно попуњен и потписан Пријавни формулар за запослене ([Линк 2](file:///C:\Users\PC\Downloads\Link%202%20-%20Prijava_zaposleni.docx))
* Потписану Сагласност о прикупљању и обради података о личности ([Линк 3](file:///C:\Users\PC\Downloads\Link%203%20-%20Saglasnost_Podaci_o_licnosti.docx))
* Биографију на енглеском језику (препоручује се коришћење [Europass](https://www.ni.ac.rs/images/news/stipendije-konkursi/Europass_CV_template.doc) модела)
* Копију пасоша (само страна са личним подацима и фотографијом)
* Одобрење учешћа у мобилности, потписано од стране одговорног лица матичне институције (факултета или Универзитета) на којој је кандидат запослен [(Линк 4](file:///C:\Users\PC\Downloads\Link%204%20-%20Odobrenje_zaposleni.docx))
* Уредно попуњен План држања наставе за **STА** ([линк z6](https://www.ni.ac.rs/images/news/stipendije-konkursi/Z6_Teaching_programme.docx)). План држања наставе, односно План рада, мора бити усаглашен са колегама на прихватној институцији и потписан од стране учесника конкурса и контакт особе на прихватној институцији, а пожељно је, ако је могуће, обезбедити и потпис одговорног лица прихватне институције.

Осим наведених, учесник конкурса може приложити и друга документа од значаја за рангирање и избор кандидата, као што су докази о међународној активности (студијски боравак у иностранству, учешће у међународном пројекту, награда на међународном стручном, уметничком или спортском такмичењу, итд.) или о учешћу у реализацији програма мобилности на матичној институцији и томе слично.

4. **Уредно припремљена и скенирана документа послати искључиво у PDF формату** путем имејла на адресу [olga.mijailovic@metropolitan.ac.rs](mailto:olga.mijailovic@metropolitan.ac.rs) уз кратак опис садржаја пријаве. У припреми документације за слање обавезно се придржавати инструкција наведених у Упутству за припрему и слање пријавне документације. **Непотпуне и неуредне пријаве, као и оне које нису у складу са Упутством НЕЋЕ БИТИ РАЗМАТРАНЕ**.

5. Пријава се верификује тако што службеник на пословима међународне сарадње повратним имејлом потврђује уредан пријем пријавне документације.

**РОК: 31. мај 2023. године до 14:00 часова**

Пријаве које нису достављене до наведеног рока НЕЋЕ БИТИ РАЗМАТРАНЕ.

**Информације о подршци учесницима и друге напомене**

У складу са раније поменутим уговорима о додели наменских бесповратних средстава, Универзитет Метрополитан ће за наставно особље на мобилности у Словенију обезбедити надокнаду трошкова превоза и индивидуалну подршку за трошкове боравка у месту одржавања активности.

- Максимални **износи средстава** намењених покривању **трошкова превоза** учесника мобилности у зависности од удаљености наведени су **у следећој табели** („удаљеност“ је раздаљина између места из којег се путује и места одржавања активности добијена применом даљинара Европске Комисије: <https://ec.europa.eu/programmes/erasmus-plus/resources/distance-calculator_en>).

**ТРОШКОВИ ПРЕВОЗА**

|  |  |  |
| --- | --- | --- |
| **Удаљеност** | **Максималан износ (по учеснику)** | |
| **Стандардни превоз** | **Зелени превоз** |
| Од 10 до 99 км | 23 ЕУР |  |
| Од 100 до 499 км | 180 ЕУР | 210 ЕУР |
| Од 500 до 1999 км | 275 ЕУР | 320 ЕУР |
| Од 2000 до 2999 км | 360 ЕУР | 410 ЕУР |
| Од 3000 до 3999 км | 530 ЕУР | 610 ЕУР |
| Од 4000 до 7999 км | 820 ЕУР |  |
| 8000 км или више | 1500 ЕР |  |

**- Износи индивидуалне подршке за покривање трошкова боравка** наставног и ненаставног особља током мобилности у сврху држања наставе и стручног усавршавања на ВШ институцијама у појединим групацијама земаља наведени су **у следећој табели**.

**ИНДИВИДУАЛНА ПОДРШКА ЗА ТРОШКОВЕ БОРАВКА**

|  |  |  |
| --- | --- | --- |
| **Групација земље** | **Земља у којој се реализује мобилност** | **Износ подршке    по дану у ЕУР** |
| **ГРУПА 1**  Земље са вишим трошковима живота | Данска, Финска, Исланд, Ирска, Луксембург, Шведска, Велика Британија, Лихтенштајн, Норвешка | 180 |
| **ГРУПА 2**  Земље са средње високим трошковима живота | Аустрија, Белгија, Немачка, Француска, Италија, Грчка, Шпанија, Кипар, Холандија, Малта, Португалија | 160 |
| **ГРУПА 3**  Земље са нижим трошковима живота | Бугарска, Хрватска, Чешка, Естонија, Летонија, Литванија, Мађарска, Пољска, Румунија, Словачка, Словенија, Република Северна Македонија, Турска, Србија | 140 |

**у земљама ЕУ и трећим земљама које пуноправно учествују у Програму**

- **Особа са инвалидитетом или телесним оштећењем** може остварити право на **надокнаду прихватљивих стварних трошкова** насталих током мобилности (прилагођен смештај, помоћ приликом путовања, медицинскa нега, помоћнa опремa, особa у пратњи и друго), подношењем додатне документације (линк z9).

**- Напомена о опорезивању:** На основу Закона о изменама и допунама Закона о порезу на доходак грађана, који је у Републици Србији ступио на снагу 14. децембра 2019. године, порез на доходак грађана се не плаћа, између осталог, и на примања остварена по основу „накнаде трошкова боравка физичким лицима која учествују у програмима Европске уније и других међународних организација у области образовања, обука, спорта, рада са младима, науке, истраживања и иновација, исплаћене у складу са наведеним програмима, а највише до износа од 100.000 динара за трошкове на месечном нивоу“. Наведена допуна закона се односи и на накнаду трошкова боравка коју физичка лица остварују у оквиру пројеката мобилности Erasmus+. Неопорезиви износ накнаде трошкова боравка се сваке године усклађује са годишњим индексом потрошачких цена у претходној календарској години, а најновијим усклађивањем у фебруару 2023. је повећан на 128.198 динара. Накнаде трошкова боравка изнад овог износа опорезују се по стопи од 20%, а по истој стопи опорезују се и накнаде трошкова превоза без обзира на износ.

- **Двоструко финансирање:** Учесници не могу добити финансијску подршку из средстава програма мобилности Erasmus+ ако је њихов боравак у иностранству додатно финансиран средствима која потичу из других програма и/или пројеката Европске Уније.

- **Здравствено осигурање** наставног и ненаставног особља у току трајања мобилности је **обавезно**, али трошкови осигурања **нису покривени** средствима програма Еrasmus+. **Учесници мобилности су у обавези да самостално обезбеде одговарајуће осигурање у складу са захтевима прихватне институције.**

**Критеријуми за избор кандидата**

1. Кандидати се рангирају према броју остварених бодова. Укупан број бодова добија се сабирањем броја бодова остварених на основу радног искуства и наставничког звања или радног места, процене значаја активности којима кандидат доприноси угледу факултета и Универзитета и претходног учешћа у програмима. Системом бодовања даје се приоритет кандидатима који у претходне три календарске године нису остварили ни једну мобилност. Максимално трајање мобилности запослених, као што је већ наведено, ограничено је уговорима о додели наменских бесповратних средстава потписаним између Универзитета Метрополитан и националне Фондације Темпус на 7 дана (максимално 5 радних дана и 1 или 2 дана за пут).

2. Кандидат који неоправдано одустaне од одобрене мобилности не може остварити право на нову мобилност у току текуће и наредне године. Одустајање од мобилности услед више силе, болести и сл. сматраће се оправданим уколико кандидат достави одговарајућу документацију Универзитету. Право на мобилност може бити ускраћено и у дужем временском периоду уколико се утврди да је кандидат доставио неистините податке или документацију за коју постоји сумња да није веродостојна.

***Оцењивање и бодовање кандидата за држање наставе***

- **Искуство у настави** и научно-наставно или уметничко-наставно звање кандидата бодују се у распону од 0 до 10 бодова према приложеној табели.

**- Значај активности** којима кандидат доприноси угледу Универзитета оцењује се у распону од 0 до 10 бодова. Процена значаја врши се на основу елемената из биографије кандидата и приложених докумената (учешће у пословима на реализацији мобилности и допринос интернационализацији матичне институције, научни радови, учешће на међународним пројектима, руковођење и функције, награде и признања, итд.), као и на основу мишљења које Комисије по потреби може затражити од руководства Универзитета Метрополитан.

**- Знање енглеског језика**

**- Учешће на радионицама као предавач на енглеском језику**

**- Учешће на конференцијама као гост предавач на енглеском језику**

**- Учешће у летњим школама као предавач на енглеском језику**

**- Свако учешће у Еразмус+ или неком другом програму мобилности** током текуће и у свакој од претходне три календарске године бодује се негативним бодовима у распону од -10 до -3 према приложеној табели.

- **Трајање мобилности** бодује се у распону од 0 до 6 бодова према приложеној табели.

|  |  |
| --- | --- |
| **Држање наставе / критеријум** | **Бодови** |
| Искуство + звање:    редовни професор или еквивалентно звање                                        ванредни професор или еквивалентно звање                                        доцент или еквивалентно звање                                        асистент са докторатом или еквивалентно звање                                        асистент или еквивалентно звање | 9 – 10  7 –  8  5 –  6  3 –  4  0 –  2 |
| Значај активности за углед Универзитета | 0 – 10 |
| Знање енглеског језика:Б1  Б2  Ц1  Ц2 | 1  2  3  4 |
| Учешће на радионицама као предавач на енглеском језику | 1 |
| Учешће на конференцијама као гост предавач на енглеском језику | 1 |
| Учешће у летњим школама као предавач на енглеском језику | 1 |
| Учешће у мобилности: мобилност у текућој или претходној години                                              мобилност остварена 2 године пре текуће године                                              мобилност остварена 3 године пре текуће године | -10  -6  -3 |

3. У случају да два или више кандидата остваре једнак број бодова предност ће имати кандидати који раде на пословима реализације мобилности на матичној институцији, чија мобилност може бити од значаја за реализацију неког међународног пројекта (Erasmus+, CEEPUS, FP7, итд.), који долазе са факултета или друге организационе јединице Универзитета са мањим бројем остварених мобилности и чија мобилност је краћег трајања.

**Одлучивање, жалбе и номинација кандидата**

1. Службеник на пословима међународне сарадње и Erasmus+ Институционални координатор Универзитета Метрополитан обављају административну проверу приспелих пријава у погледу испуњености услова учешћа на конкурсу. Непотпуне и неблаговремене пријаве, као и пријаве кандидата који не испуњавају услове конкурса не узимају се у разматрање и бивају одбачене, а све уредне пријаве достављају се на разматрање Комисији.

2. Комисија разматра и оцењује пријаве, а потом формира ранг листе кандидата који испуњавају услове конкурса према броју остварених бодова и доставља их ректору.

3. Службеник на пословима међународне сарадње објављује ранг листе на сајту Универзитета Метрополитан.

4. Кандидат може поднети приговор на ранг листу у року од 1 дана од дана објављивања ранг листе на сајту Универзитета Метрополитан. Приговор се подноси Комисији, у писаној форми или електронском поштом (olga.mijailovic@metropolitan.ac.rs). Комисија разматра приговор и даје предлог на основу кога ректор доноси решење по приговору у року од 1 дана од пријема приговора.

4. Коначну одлуку о избору кандидата за мобилност, на предлог Комисије, доноси ректор Универзитета Метрополитан и то на основу редоследа на ранг листи и у складу са износима расположивих средстава за поједине активности у оквиру програма мобилности. Одлука садржи информације о броју пријављених кандидата, броју одбијених и броју изабраних кандидата, као и спискове изабраних, резервних и одбијених кандидата.

5. Институционални координатор и/или службеник на пословима међународне сарадње спроводи номинацију и обавештава прихватне партнерске институције о изабраним кандидатима у складу са важећом Одлуком о избору кандидата. Службеник на пословима међународне сарадње прикупља неопходну документацију од номинованих кандидата и доставља је прихватним институцијама. Прихватна партнерска институција задржава право да донесе коначну одлуку о прихватању номинованих кандидата.